EL
L 28/20
Επίσημη Εφημερίδα της Ευρωπαϊκής Ένωσης
31.1.2023
β) η περίοδος ή οι περίοδοι απαγόρευσης διαρκούν έξι συνεχόμενους μήνες, ή αθροιστικά έξι μήνες, σύμφωνα με τις παραγράφους 3 ή 4· και γ) κατά παρέκκλιση από το στοιχείο β), εάν το ενδιαφερόμενο κράτος μέλος αποφασίσει ότι η περίοδος απαγόρευσης στις γεωγραφικές υποπεριοχές 1 έως 27 της ΓΕΑΜ αρχίζει την 1η Μαρτίου 2023 ή αργότερα, η περίοδος διαρκεί έξι συνεχόμενους μήνες· δ) Η περίοδος ή οι περίοδοι απαγόρευσης είναι συνεπείς προς τους στόχους διατήρησης που ορίζονται στον κανονισμό (ΕΚ) αριθ.
1100/2007, τα ισχύοντα εθνικά σχέδια διαχείρισης και τα χρονικά πρότυπα μετανάστευσης του χελιού στο αντίστοιχο στάδιο ζωής του στο ενδιαφερόμενο κράτος μέλος.
3.
Στις γεωγραφικές υποπεριοχές 1 έως 27 της ΓΕΑΜ, η περίοδος απαγόρευσης διαρκεί από την 1η Ιανουαρίου έως τις 31 Μαρτίου 2023, και κάθε ενδιαφερόμενο κράτος μέλος καθορίζει πρόσθετη τρίμηνη περίοδο απαγόρευσης μεταξύ 1ης Απριλίου και 30ής Νοεμβρίου 2023.
4.
Στις υποζώνες ICES 3, 4, 6, 7, 8 και 9, οι περίοδοι απαγόρευσης είναι:
α) για το χέλι συνολικού μήκους 12 cm και άνω: i)
στην υποζώνη ICES 3, από την 1η Οκτωβρίου έως τις 31 Δεκεμβρίου 2023, και κάθε ενδιαφερόμενο κράτος μέλος καθορίζει πρόσθετη τρίμηνη περίοδο απαγόρευσης μεταξύ 1ης Μαρτίου και 31ης Αυγούστου 2023·
ii) στις υποζώνες ICES 4, 6 και 7, από την 1η Σεπτεμβρίου έως τις 30 Νοεμβρίου 2023, και κάθε ενδιαφερόμενο κράτος μέλος καθορίζει πρόσθετη τρίμηνη περίοδο απαγόρευσης μεταξύ 1ης Μαρτίου και 31ης Ιουλίου 2023 και Δεκεμβρίου 2023· iii) στις υποζώνες ICES 8 και 9, η περίοδος απαγόρευσης διαρκεί από την 1η Νοεμβρίου 2023 έως τις 31 Ιανουαρίου 2024, και κάθε ενδιαφερόμενο κράτος μέλος καθορίζει πρόσθετη τρίμηνη περίοδο απαγόρευσης μεταξύ 1ης Μαρτίου και 30 Σεπτεμβρίου 2023· β) για το χέλι συνολικού μήκους κάτω των 12 cm: i)
από την 1η Ιανουαρίου έως τις 31 Μαρτίου 2024, και κάθε ενδιαφερόμενο κράτος μέλος καθορίζει πρόσθετη τρίμηνη περίοδο απαγόρευσης μεταξύ 1ης Μαρτίου και 31ης Δεκεμβρίου 2023·
ii) κατά παρέκκλιση από το σημείο i), κάθε ενδιαφερόμενο κράτος μέλος μπορεί να επιτρέψει την αλιεία για διάστημα ενός μηνός στη διάρκεια της περιόδου απαγόρευσης που έχει καθορίσει βάσει του εν λόγω σημείου.
Στην περίπτωση αυτή, το εν λόγω κράτος μέλος καθορίζει πρόσθετη περίοδο απαγόρευσης ενός μηνός· iii) κατά περαιτέρω παρέκκλιση από το σημείο i), κάθε ενδιαφερόμενο κράτος μέλος μπορεί να επιτρέψει την αλιεία αποκλειστικά για εμπλουτισμό αποθέματος για ένα επιπλέον μήνα στη διάρκεια της περιόδου απαγόρευσης που έχει καθορίσει βάσει του εν λόγω σημείου.
Στην περίπτωση αυτή, το εν λόγω κράτος μέλος καθορίζει πρόσθετη περίοδο απαγόρευσης ενός μηνός· iv) η εφαρμογή των σημείων i) έως iii) δεν μπορεί να έχει ως συνέπεια το ενδιαφερόμενο κράτος μέλος να επιτρέπει την αλιεία κατά την περίοδο μεταξύ 1ης Ιανουαρίου και 31ης Μαρτίου 2023 για περισσότερο από ένα μήνα συν έναν επιπλέον μήνα αποκλειστικά για εμπλουτισμό αποθέματος.
5.
Κάθε ενδιαφερόμενο κράτος μέλος ενημερώνει την Επιτροπή:
α) σχετικά με την περίοδο απαγόρευσης ή τις περιόδους απαγόρευσης που έχει καθορίσει σύμφωνα με τις παραγράφους 2 έως 4: i) έως την 1η Μαρτίου 2023 για τις γεωγραφικές υποπεριοχές 1 έως 27 της ΓΕΑΜ· ii) έως την 1η Μαρτίου 2023 για τις υποζώνες ICES 3, 4, 6, 7, 8 και 9·